2008-yilgi OFK Chaqiruv kubogi
2008-yilgi OFK Chaqiruv kubogi futbol musoboqasi OFK tomonidan tashkil etildi va Hindiston mezbonligida oʻtkazildi. Musoboqa 2008-yilning 30-iyulidan 13-avgustiga qadar oʻtkazilgan. Hindiston finalda Tojikiston ustidan gʻalaba qozongan. Hindiston, shuningdek, fair play mukofoti gʻolibi boʻldi. Hindiston terma jamoasi sardori Bhaichung Bhutia esa eng yaxshi futbolchi sovrinini qoʻlga kiritdi. Dastlab Xitoy Taypeyi mezbon etib tayinlangan edi, lekin u OFKning turnirni oʻtkazish boʻyicha standartlariga javob berishga kafolat bera olmadi. Tailand birinchi boʻlib mezbon sifatida tanlangan, ammo tayyorgarlik koʻrish uchun vaqt yoʻqligi sababli bu variantdan ham voz kechilgan. Filippin ham 2008-yilning may oyida Bakolodda oʻtkaziladigan oʻyinlar bilan mezbonlikni qabul qilishi kerak edi, ammo reja amalga oshmadi. 2008 va 2010-yilgi musobaqalar g‘oliblariga 2011-yilgi Osiyo Kubogiga to‘g‘ridan-to‘g‘ri yo‘llanma taqdim etilar edi. Natijada, Hindiston 1984-yildan beri birinchi marta Osiyo Kubogiga yoʻllanma oldi. Ushbu musobaqa faqat OFKning rivojlanayotgan davlatlar toifasi vakillari uchundir. Biroq, avvalgi musoboqada Bangladesh va Hindiston rivojlangan davlatlar toifasidan taklif qilingan edi. Bangladesh aslida turnirga mezbonlik qiladi, bu esa ularga qatnashish imkonini taqdim etgan. Hindiston esa oʻzlarining 20 yoshgacha boʻlgan terma jamoasini yuborgan. 2008-yilgi musobaqaga Hindiston va Bangladesh, shuningdek, rivojlanayotgan davlatlar qatoriga kiruvchi Shimoliy Koreya, Myanma va Turkmaniston terma jamoalari ham taklif qilindi. Laos 2008-yil 2-mayda musobaqadan chiqdi. Falastin esa 2008-yil 14-mayda musobaqadan chiqdi. Lal Bahodur Shastri stadionidagi maydonning yomon sharoiti tufayli OFK aksariyat o‘yinlarni boshqa maydonga ko‘chirdi. Oʻnta oʻyin Gachibowli Atletik stadionida va ikkitasi LBS stadionida oʻtkazilishiga qaror qilindi. Finalga bir necha kun qolganda Haydarobodda tinimsiz yogʻayotgan yomgʻir tufayli OFK final va uchinchi oʻrin uchun pley-off oʻyini joyini Nyu-Dehlidagi Ambedkar stadioniga oʻzgartirdi.